《烈女秋》
宋代·陈普

阳台春梦逐浮云，灯影西风独闭门。
一点清心霜六月，半帘红叶雨黄昏。
守符终古渐台水，坠血经今金谷园。
何事文君无雅操，琴声一动便思奔。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。